**ZAPISNIK SA SJEDNICE ŠKOLSKOG ODBORA ODRŽANE DANA**

**11. RUJNA 2017. GODINE**

Sjednica je započela u 7:15 sati u prostoru knjižnice u Končanici.

**Nazočni**: Višnja Veber Malina, predsjednica, članovi:, Jasminka Pišćević, Tina Varat,

Iveta Vranjić, ravnatelj škole Jaromir Vrabec i Sanja Karnik- Holinka, voditelj računovodstva

**Voditeljica zapisnika**: Drahuška Bakunić, tajnica škole

Predsjednica Školskog odbora Višnja Veber Malina otvara sjednicu, pozdravlja prisutne i konstatira kako postoji kvorum za donošenje pravovaljanih odluka i predlaže sljedeći:

**Dnevni red:**

1.. Usvajanje zapisnika s prethodne sjednice Školskog odbora

2. Donošenje odluke o prihvaćanju Financijskog izvješća za razdoblje od 01.01-30.06.2017.

3. Suglasnost na odluku ravnatelja za zapošljavanje do 60 dana za radna mjesta:

- učitelja : glazbene kulture 22 sata tjedno,

- informatike 36 sati tjedno,

- matematike 18 sati tjedno,

- fizike 4 sata tjedno

4. Izvješće Povjerenstva o izvršenoj reviziji u školskoj knjižnici.

5. Razno

Ravnatelj škole Jaromir Vrabec je predložio dopunu dnevnog reda. Predložio je da se dnevni red dopuni s točkom pod rednim brojem 5:

**5. Prijedlog učenika za sufinanciranje školske prehrane**

Predložena točka 5. dnevnog reda Razno postaje broj 6.

Jednoglasno je usvojen predloženi dnevni red školskog odbora.

**Ad.1.** Jednoglasno je usvojen zapisnik s prethodne sjednice školskog odbora.

**Ad.2.** S Financijskim izvješćem za razdoblje 1.1.2017.- 30.6.2017.godine članove školskog odbora upoznala je Sanja Karnik-Holinka. Škola je u razdoblju od 1.1.-30.6.2017. godine ostvarila prihode u iznosu od 2.693.059,00 kn i rashode 2.438.973,61 kn, višak poslovanja od 254.085,39 kn. Ravnatelj Jaromir Vrabec upoznaje članove da je višak u poslovanju iz razloga jer je Savez Čeha u RH uplatio 350.000,00 kn za obrazovni centar Tkon koje do kraja godine moramo utrošiti. S obzirom da je školska kuhinja poslovala s viškom sredstava na računu 15.068,50 kn i 19.418,34 kn iz ranijih godina, ukupni višak iznosi 34.486,84 kn. Članovi školskog odbora su odlučili da dnevna naknada za topli obrok umjesto dosadašnjih 6,00 kn iznosi 5,47 kn. Predsjednica školskog odbora Višnja Veber Malina i pedagoginja Tina Varat upoznaju članove da je na sjednici Učiteljskog vijeća od strane učitelja bila primjedba na kvalitetu obroka, stoga treba višak sredstava na poslovanju školske kuhinje, usmjeriti u poboljšanje kvalitete prehrane. Nova sportska dvorana je poslovala zajedno s manjkom iz ranijih godina u ukupno iznosu od 47.791,98 kn. Ravnatelj je pojasnio da je to posljedica što županija Bjelovarsko-bilogorska kao osnivač nije povećala dotaciju za materijalne izdatke.

Predsjednica školskog odbora poziva na glasovanje. Prisutni članovi školskog odbora jednoglasno su prihvatili Financijski izvješće za razdoblje od 01. 01 – 30.06. 2017.godinu.

**Ad.3.** Članoviškolskog odbora jednoglasno su dali suglasnost na odluku ravnatelja za zapošljavanje do 60 dana za radna mjesta učitelja:

- glazbene kulture 22 sata tjedno - Danko Tomašek

- informatike 36 sati tjedno - Krešo Krejča

- matematike 18 sati tjedno - Andrea Tomašek

- fizike 4 sata tjedno - Krešo Krejča

**Ad.4.** Knjižničarka Višnja Veber Malina upoznaje članove školskog odbora sa zapisnikom o izvršenoj reviziji u školskoj knjižnici. Revizija školske knjižnice provodi se svake 4. godine s ciljem da se utvrdi stvarno stanje u knjižnici, upoznaje članove školskog odbora knjižničarka Višnja Veber Malina. Zahvalila je općini Končanica što je pomogla financijski u nabavi knjiga za potrebe školske knjižnice.

**Ad.5.** Članovi školskog odbora odredili su kriterije za besplatnu prehranu a to su:

1. Socijalna naknada, potvrda Centra socijalne skrbi kao korisnika socijalne pomoći.

2. Primanja po članu obitelji prijedlog je da to bude iznos 1.300,00 kn, potvrda Porezne uprave o visini dohotka ili bilo koji dokument o slabom imovnom stanju

3. Samohrani roditelj.

4.Troje i više djece koja pohađaju školu ili fakultet

S obzirom na pozitivno poslovanje školske kuhinje, članovi školskog odbora su donijeli odluku da cijena toplog obroka po danu iznosi 5,47 kn dnevno.

**Ad.6.**  Pod točkom razno nije bilo predložene teme.

Sjednica školskog odbora završena je u 8:15 sati.

**Zapisničar: Predsjednica Školskog odbora:**

**Drahuška Bakunić, tajnica škole Višnja Veber Malima**

KLASA: 003-06/17-01/02

URBROJ: 2103-69-05-17-2

U Končanici 11. rujna 2017.